এ কথা লেখার পর তিনি উল্লেখ করেছেন যে হাম্মাদ বিন জায়েদ (রহ.) ইবনে মোবারক (রহ.)-এর সঙ্গে উভয় হাতে মোসাফাহা করেছেন। এর মাধ্যমে জানা যায়, দুই হাতে মোসাফাহা করা সুন্নত। অন্যদিকে উপমহাদেশে ইংরেজদের আমলে এক হাতে মোসাফাহার প্রচলন শুরু হয়। কালক্রমে এই রীতি মুসলমানদের মধ্যে ঢুকে গেছে। এটি করমর্দন হতে পারে—মোসাফাহা নয়। উভয় হাতে মোসাফাহা সম্পর্কে আবদুল্লাহ ইবনে মাসউদ (রা.) থেকে পূর্ণ সনদসহ বর্ণিত হয়েছে, তিনি বলেন, রাসুলুল্লাহ (সা.) আমাকে তাশাহুদ শিখিয়েছেন। এমতাবস্থায় আমার হাত তাঁর উভয় হাতের মাঝামাঝি ছিল। (সহিহ বুখারি : ২/৯২৬, হাদিস নম্বর : ৫৯১০, সহিহ মুসলিম : ১/১৭৩, সুনানে নাসায়ি : ১/১৭৫)